open-index/open-wikipedia-markdown huggingface dataset:
அம்பலத்தற

**அம்பலத்தற** (*Ambalathara, Thiruvananthapuram*) என்பது கேரளளத்தின் தலைநகரான திருவனந்தபுரத்தின் புறநகர்ப் பகுதியாகும். இது பரவங்குன்னு, திருவல்லம் ஆகியவற்றுக்கு இடையே அமைந்துள்ளது.

## அமைவிடம்
திருவனந்தபுரத்தின் நகர மையத்தில் இருந்து அம்பலத்தற 5 கி.மீ. தொலைவில் உள்ளது. கிழக்குக் கோட்டையிலிருந்து கோவளம் வழித்தடத்தில் இயக்கப்படும் கேரள அரசு சாலைப் போக்குவரத்துக் கழகப் பேருந்துகள் அம்பலத்தற வழியாகச் செல்கின்றன. அம்பலத்தறவிற்கு மேற்கே 2 கி.மீ தொலைவில் தேசிய நெடுஞ்சாலை 47  செல்கிறது. அம்பலத்தறவிலிருந்து மேற்கே கி.மீ. தொலைவில் உள்ளது. அருகிலுள்ள தொடருந்து நிலையமான திருவனந்தபுரம் மத்திய தொடருந்து நிலையம்  இங்கிருந்து சுமார் 4 கி.மீ தொலைவில் உள்ளது. அருகிலுள்ள வானூர்தி நிலையமான திருவனந்தபுரம் பன்னாட்டு வானூர்தி நிலையம், தோராயமாக 5&nbsp;கி.மீ தொலைவில் உள்ளது. அம்பலத்தற என்பது திருவனந்தபுரத்தில் கிழக்கு கோட்டையிலிருந்து திருவல்லம் செல்லும் வழியில் அமைந்துள்ள ஒரு பரபரப்பான குடியிருப்புப் பகுதியாகும். திருவல்லத்தில் உள்ள 2000 ஆண்டுகள் பழமையான திருவல்லம் பரசுராமர் கோயில் அம்பலத்தறவிலிருந்து 2 கி.மீ. தொலைவில் உள்ளது. புகழ்பெற்ற பழஞ்சிரா தேவி கோயில் இங்கிருந்து ஒரு கி.மீ தொலைவில் உள்ளது. இந்தப் பகுதியில் உயர்குடியினர் வசிக்கும் பல குடியிருப்புகள் உள்ளன. 'குமாரிச்சந்தை' மீன் மற்றும் காய்கறி சந்தை, ஹர்த்தால் நாட்கள் உட்பட, ஒரு நாளில் 16 மணிநேரமும் திறந்திருக்கும். இது தேசிய நெடுஞ்சாலைக்கு  அருகில் அமைந்துள்ளது.

## சமயம்
அம்பலத்தறவில் வாழும் மக்கள்  இந்து, இசுலாம், கிறிஸ்தவம் ஆகிய சமயங்களைப் பின்பற்றுகின்றனர்.

## மேற்கோள்கள்

பகுப்பு:திருவனந்தபுரத்தின் புறநகர்ப் பகுதிகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
கே. பெரியண்ணன்

**கே. பெரியண்ணன்** (*K. Periyannan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் குரும்பாலூர் கிராமத்தினைச் சேர்ந்தவர். பெரம்பலூர் வாரிய உயர்த் தொடக்கப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெரம்பலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1920 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
லாட் 10

**லாட் 10** (மலாய்; ஆங்கிலம்: *Lot 10*) என்பது மலேசியா, கோலாலம்பூர், புக்கிட் பிந்தாங் நகர மையப் பகுதியில் உள்ள நவீனமய பண் கடை கட்டிடம் *(Shopping Mall);* மற்றும் பேரங்காடி ஆகும். கடந்த 35 ஆண்டுகளாக புக்கிட் பிந்தாங்கின் முக்கிய அடையாளமாகவும் நன்கு அறியப்பட்ட சின்னமாகவும் தடம் பதித்து உள்ளது. 

புதுப்பாணி, உணவு மற்றும் வாழ்க்கைப் பாணி ஆகியவற்றில் கோலாலம்பூரின் நவீன இலக்காக லாட் 10 உள்ளது. கோலாலம்பூர் நகரத்தின் பழமையான வணிக வளாகங்களில் லாட் 10 ஒன்றாகும்.

லாட் 10-இன் கட்டுமானம் சூன் 1988-இல் தொடங்கி 1989-இன் பிற்பகுதியில் நிறைவடைந்தது. பின்னர் 1990-இல் திறக்கப்பட்டது.

## வரலாறு
லாட் 10 பேரங்காடியின் தொடக்கால உரிமையாளர் மாயாங் சாரி நிறுவனம் *(Mayang Sari Sdn Bhd)* ஆகும். அதன் முதல் ஆண்டின் மொத்த வருமானம் RM 17.2 மில்லியன் ஆகும்.

1988-ஆம் ஆண்டின் இறுதியில், கோலாலம்பூரில் உள்ள பேரங்காடி மையங்களில் லாட் 10 பேரங்காடி தொடர்பாக அதிகமான சொத்துப் பரிவர்த்தனைகள் நடந்ததாக அறியப்படுகிறது.

## புக்கிட் பிந்தாங் நகர மையம்
புக்கிட் பிந்தாங் நகர மையம் *(Bukit Bintang City Centre)* (**BBCC**) என்பது மலேசியா, கோலாலம்பூர், புக்கிட் பிந்தாங், புடு சிறைச்சாலையின் முன்னாள் தளத்தில் அமைக்கப்பட்டுள்ள கலப்பு-பயன்பாட்டுப் பகுதி ஆகும். 19.4 ஏக்கர்கள் பரப்பளவு கொண்ட இந்த வளர்ச்சிப் பகுதி, புக்கிட் பிந்தாங்கின் தென்மேற்கு முனையில் அமைந்துள்ளது. 

**பிபிசிசி** *(BBCC)* எனும் சுருக்கம், புக்கிட் பிந்தாங் நகர மையம் *(Bukit Bintang City Centre)* என்பதைக் குறிப்பதாகும். 20 சூன் 2017-இல், புக்கிட் பிந்தாங் நகர மையம் மற்றும் லாலாபோர்ட் மிட்சுயி வணிகப் பூங்கா கட்டுமானத்திற்கான *(Mitsui Shopping Park LaLaport Bukit Bintang City Centre)* அடிக்கல் நாட்டு விழா நடைபெற்றது. அதன் பின்னர் 2018 மார்ச் மாதம்,RM 8.7 பில்லியன் ரிங்கிட் திட்டத்திற்கான கட்டுமானப் பணிகள் தொடக்கப்பட்டன.

## மேலும் காண்க
*பாரன்கீட் 88
*கோலாலம்பூர் பெவிலியன்
*புக்கிட் பிந்தாங்

## மேற்கோள்கள்

## வெளி இணைப்புகள்

பகுப்பு:கோலாலம்பூர்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:மலேசியக் கட்டிடங்கள்
பட்டாம்பி - 53

**பட்டாம்பி - 53** *(PTB 53), வேளாண் பெயர்; *'மங்கள மசூரி** (Mangala Mashuri), முன்மொழிவு எண்; (IET 14083)'' எனப்படும் இந்த [[நெல்]] வகை, **மசூரி** எனும் நெல் இரகத்திலிருந்து மறுத்தேர்வு  முறையில் உருவாக்கப்பட்ட, ஒரு புதிய நெல் இரகமாகும். [[தென்னிந்தியா|தென்னிந்தியாவின்]] [[கேரளம்|கேரள]] மாநில [[பாலக்காடு மாவட்டம்]], [[பட்டாம்பி]]யில் அமைந்துள்ள "மண்டல வேளாண் ஆராய்ச்சி நிலையம்", [[1995]] ஆம் ஆண்டு வெளியிட்ட இந்த நெல் இரத்தை பொதுவாக **மங்கள மசூரி''' எனும் வேளாண் பெயரில் அழைக்கப்படுகிறது.

## பின்னணி
நீண்ட கால அளவில் அறுவடைக்கு தயாராகும் இந்த நெல் வகை, 140 - 145 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நடுத்தர மற்றும் மெல்லிய, சிவப்பு நிறமாகும். மேலும் பலவகை எதிர்ப்புத் திறன் கொண்ட இந்நெல் இரகம், இரும்பு நச்சுத்தன்மையைத் தாங்கும் தன்மை கொண்டது. குறைந்த உர இடல் முறைகளுக்கு நன்கு வளரும் தன்மையுடைதாக கூறப்படும் இது,  குலைநோய் மற்றும் சிறிய தேன்கூடு வண்டு போன்றவைக்கு எளிதில் பாதிக்கப்படக்கூடிய இதன் நெற்பயிர், நீல வண்டுக்கு மிதமான எதிர்ப்புத் திறன் கொண்டது. மேலும் இந்நெல் இரக்கத்தின் சராசரி மகசூல், ஒரு எக்டேருக்கு சுமார் 5,000 முதல், 5,500  கிலோ வரை தருவதாக கூறப்படுகிறது.   

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பகுப்பு:இந்தியாவில் வேளாண்மை
சாக்சு சட்டமன்றத் தொகுதி, இராசத்தான்

**சாக்சு சட்டமன்றத் தொகுதி** *(Chaksu Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜெய்ப்பூர் மாவட்டத்தில் அமைந்துள்ளது. சாக்சு, தௌசா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
ஆசியா-ஓசியானியா மருத்துவ இயற்பியலுக்கான அமைப்புகளின் கூட்டமைப்பு

**ஆசியா-ஓசியானியா மருத்துவ இயற்பியலுக்கான அமைப்புகளின் கூட்டமைப்பு** (*Asia-Oceania Federation of Organizations for Medical Physics*) 2000 ஆம் ஆண்டில் நிறுவப்பட்டது. ஆசியா மற்றும் ஓசியானியா பிராந்தியங்களில் மருத்துவ இயற்பியலை மேம்படுத்துவதற்காக இவ்வமைப்பு நிறுவப்பட்டது. மருத்துவ இயற்பியல் தொழிலின் நிலை மற்றும் நடைமுறையின் தரத்தில் முன்னேற்றம் மூலம் மருத்துவ இயற்பியலை மேம்படுத்துவது இவ்வமைப்பின் நோக்கமாகும். மருத்துவ இயற்பியலுக்கான பன்னாட்டு அமைப்பிற்குள் உள்ள பிராந்திய குழுக்களில் இதுவும் ஒன்றாகும்.

ஆத்திரேலியா, வங்காளதேசம், ஆங்காங், இந்தியா, இந்தோனேசியா, ஈரான், யப்பான், கொரியா, மலேசியா, மங்கோலியா, நேபாளம், நியூசிலாந்து, சீனா, பிலிப்பீன்சு, தைவான், சிங்கப்பூர், மற்றும் தாய்லாந்து. ஆகியோர் 2008 ஆம் ஆண்டு தரவுகளின் படி இவ்வமைப்பின் உறுப்பினர்கள் ஆவர்.

## மேற்கோள்கள்

## வெளி இணைப்புகள்
* 

பகுப்பு:மருத்துவ இயற்பியல்
அட்டகுளங்கரை

**அட்டகுளங்கரை** (*Attakulangara*) என்பது கேரளத்தின் தலைநகரான திருவனந்தபுரத்தின் புறநகர்ப் பகுதியாகும். அட்டகுளங்கரை கிழக்குக் கோட்டை - கோவளம் - விழிஞ்சம்  சாலையில் கிழக்கு கோட்டைக்கும்  மணக்காடுக்கும் இடையே  அமைந்துள்ளது.

## அமைவிடம்
அட்டகுளங்கரை கிழக்கு கோட்டையிலிருந்து சுமார் 500 மீ தொலைவிலும், மணக்காடு சந்திப்பிலிருந்து சுமார் 500 மீ தொலைவிலும் உள்ளது. கிழக்குக் கோட்டையிலிருந்து கோவளம் வழித்தடத்தில் இயங்கும் தனியார் மற்றும் கேரள அரசு பேருந்துகள் அட்டகுளங்கரை வழியாக செல்கின்றன. அருகிலுள்ள தொடருந்து நிலையமான திருவனந்தபுரம் மத்திய தொடருந்து நிலையம், சுமார் இரண்டு கி.மீ தொலைவில் உள்ளது. அருகிலுள்ள வானூர்தி நிலையமான திருவனந்தபுரம் பன்னாட்டு வானூர்தி நிலையம், சுமார் நான்கு கி.மீ தொலைவில் உள்ளது. அட்டகுளங்கரை என்பது திருவனந்தபுரத்தில் கிழக்கு கோட்டையிலிருந்து திருவல்லம் செல்லும் வழியில் அமைந்துள்ள ஒரு பரபரப்பான குடியிருப்பு பகுதியாகும்.

## மேற்கோள்கள்

பகுப்பு:திருவனந்தபுரத்தின் புறநகர்ப் பகுதிகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
அறுபுளோரோபியூட்டாடையீன்

**அறுபுளோரோபியூட்டாடையீன்** (*Hexafluorobutadiene*) என்பது C4F6 என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். (CF2=CF)2 என்ற என்ற கட்டமைப்பு வாய்ப்பாட்டாலும் இதை குறிப்பிடலாம். எக்சாபுளோரோபியூட்டாடையீன், எக்சாபுளோரோபியூட்டா-1,3-டையீன் என்ற பெயர்களாலும் இதை அழைக்கலாம். நிறமற்ற வாயுவான இது, நுண் மின்னணுவியலில் ஒரு கவர்ச்சியான பொருளாக கவனத்தை ஈர்த்துள்ளது. பியூட்டாடையீனின் பெர்புளோரோ ஒப்புமையாகவும் அறுபுளோரோபியூட்டாடையீன் கருதப்படுகிறது.

## தயாரிப்பு
புளோரினேற்றப்பட்ட C2 முன்னோடிகளை இணைப்பதன் மூலம் அறுபுளோரோபியூட்டாடையீனை தயாரிக்கலாம். குளோரோமுப்புளோரோயெத்திலீனுடன் அயோடின் மோனோகுளோரைடை சேர்ப்பதன் மூலம் அயோடோகுளோரோமுப்புளோரோயீத்தேன் கிடைக்கிறது. இது பாதரசத்தின் முன்னிலையில் இணைக்கப்பட்டு 1,2,3,4-டெட்ரகுளோரோ அறுபுளோரோபியூட்டேன் கிடைக்கிறது: 

:2 CF2Cl−CFCl(I) + Hg → CF2Cl−CFCl−CFCl−CF2Cl + HgI2

டெட்ராகுளோரைடின் துத்தநாகம் தூண்டப்பட்ட குளோரின் நீக்க வினை தேவைப்படும் பெர்புளோரினேற்ற டையீனை கொடுக்கிறது.

:CF2Cl−CFCl−CFCl−CF2Cl + 2 Zn → CF2=CF−CF=CF2 + 2 ZnCl2

டையீனை மீண்டும் ஆலசனேற்றம் செய்யலாம். உதாரணத்திற்கு: புரோமினை புற ஊதா கதிர்வீச்சு மூலம் ஆலசனேற்றம்  செய்யலாம்.

:CF2=CF−CF=CF2 + 2 Br2 → CF2Br−CFBr−CFBr−CF2Br

அறுபுளோரோபியூட்டாடையீனை ஒரு [2+2] செயல்முறை மூலம் 150 °செல்சியசு வெப்பநிலையில்  இருபடியாக்கப்பட்டு பெர்புளோரின்  ஏற்றப்பட்ட டைவினைல்சைக்ளோபியூட்டேன்களை  உருவாக்குகிறது.

வலுவான இலூயிசு அமில அலுமினியம் குளோரோபுளோரைடு முன்னிலையில், அறுபுளோரோபியூட்டாடையீன் அறுபுளோரோ-2-பியூட்டைனாக மாற்றியமாக்கப்படுகிறது::

:CF2=CFCF=CF2 → CF3C≡CCF3

## மேற்கோள்கள்


பகுப்பு:புளோரோகார்பன்கள்
பகுப்பு:ஒற்றைப்படிகள்
பகுப்பு:இணை டையீன்கள்
கெபிட்டல் சதுக்கம்

**கெபிட்டல் சதுக்கம்** (மலாய்; ஆங்கிலம்: *Capital Square* அல்லது  *Cap Square*) என்பது மலேசியா, கோலாலம்பூர், முன்சி அப்துல்லா சாலையில் உள்ள கூட்டுரிமை குடியிருப்பு; வானளாவி மற்றும் கடைவலக் கட்டிடம் ஆகும். பண்டார் ராயா மேம்பாடுகள் பெர்காட் நிறுவனத்தால் *(Bandar Raya Developments Berhad)* உருவாக்கப்பட்டது. 

சில்லறை விற்பனை கடைகளைத் தவிர, இந்தக் கட்டிடட்த்தில் ஒரு 36-மாடி கூட்டுரிமை குடியிருப்புத் தொகுதி; மற்றும் ஓர் அலுவலகத் தொகுதியும் உள்ளன. மெனாரா பல்நோக்கு *(Menara Multi Purpose)* என்ற 40 மாடி அலுவலகத் தொகுதியைக் கொண்ட முதல் கட்டம், 1994-இல் கட்டி முடிக்கப்பட்டது.  பண்டார் ராயா மேம்பாடுகள் பெர்காட் நிறுவனத்த்தின் தலைமையகம், மெனாரா பல்நோக்கு கட்டிடத் தொகுதியில் உள்ளது.

## வரலாறு
1930-களில், தற்போது கேப் சுகேர் *(CapSquare)* என்று அழைக்கப்படும் இந்த இடம்; ஒரு பொதுப் பூங்காவாகவும், ஈஸ்டர்ன் ஓட்டல் எனும் தங்கும் விடுதியாகவும் இருந்தது; இரண்டாம் உலகப் போருக்குப் பிறகு, இந்தப் பூங்காவில் பல திரையரங்குகள் உருவாக்கப்பட்டன.

1997 ஆசிய நிதி நெருக்கடி காரணமாக 1997-ஆம் ஆண்டு முதல் கெபிட்டல் சதுக்கத்தின் கட்டுமானம் நிறுத்தி வைக்கப்பட்டது. அந்தக் கட்டத்தில் கெப்பிட்டல் சதுக்கத்தில் முழுமையாக முடிக்கப்பட்ட ஒரே கட்டமைப்பு மெனாரா பல்நோக்கு கட்டிடம் மட்டுமே ஆகும். 

### மெனாரா பல்நோக்கு கட்டிடம்

மெனாரா பல்நோக்கு கட்டிடம் ஏற்கனவே 1994-இல் கட்டி முடிக்கப்பட்டது. ஓரளவு முடிக்கப்பட்ட கட்டமைப்பு சுமார் 10 ஆண்டுகளாக கைவிடப்பட்ட நிலையில் இருந்தது. 

இருப்பினும் 2008-ஆம் ஆண்டில் கட்டுமானங்கள் மீண்டும் தொடங்கப்பட்டு; 2011-ஆம் ஆண்டில் முடிவடைந்தன. கட்டிடம் கட்டுவதற்கான மொத்தச் செலவு RM 439 மில்லியன் ஆகும்.

## அணுகல்
கெப்பிட்டல் சதுக்கத்திற்கு எதிரே முன்சி அப்துல்லா சாலை பேருந்து மையம் உள்ளது.    ரேபிட் கேஎல்; SJ பேருந்து; சிலாங்கூர் பேருந்து மற்றும் கோ கேஎல் பேருந்துகள் போன்ற பேருந்துகள் சேவை செய்கின்றன. 

### தொடருந்து நிலையங்கள்

கெப்பிட்டல் சதுக்க வளாகத்திற்கு அருகிலுள்ள தொடருந்து நிலையங்கள்:
*    மஸ்ஜித் ஜமெயிக் எல்ஆர்டி நிலையம்
*   பண்டாராயா எல்ஆர்டி நிலையம்
*  பேங்க் நெகாரா கொமுட்டர் நிலையம்
*  டாங் வாங்கி எல்ஆர்டி நிலையம்

## மேலும் காண்க
*கோலாலம்பூர் பெர்ஜெயா சதுக்கம்
*சூரியா கேஎல்சிசி
*லாட் 10 
*லோ யாட் பிளாசா 
*கோலாலம்பூர் சாலைகளின் பட்டியல்
*கோலாலம்பூர் பேருந்து வழித்தடங்களின் பட்டியல்

## மேற்கோள்கள்

## வெளி இணைப்புகள்

பகுப்பு:கோலாலம்பூர்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:மலேசியக் கட்டிடங்கள்
பூமிரெட்டி ராம கோபால் ரெட்டி

**பூமிரெட்டி ராம கோபால் ரெட்டி** (*Bhumireddy Rama Gopal Reddy*) என்பவர் இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். 1969 ஆம் ஆண்டு ஆகத்து மாதம் 14 ஆம் தேதியன்று வீரரெட்டி இலட்சுமிதேவி தம்பதியருக்கு மகனாகப் பிறந்தார்.

பூமிரெட்டி ராமகோபால் ரெட்டி தனது மாணவப் பருவத்தில் மாணவர் சங்கத் தலைவராகப் பணியாற்றினார். பின்னர் 1990 ஆம் ஆண்டு முதல் 94 ஆம் ஆண்டு வரை நிருபராகப் பணியாற்றினார்.  1996 ஆம் ஆண்டில் தெலுங்கு தேசம் கட்சியின் மூலம் அரசியலில் நுழைந்து கடப்பா மாவட்டச் செயலாளர், செய்தித் தொடர்பாளர் மற்றும் தெலுங்கு இளைஞர் அமைப்பின் பொதுச் செயலாளர் என பல பொறுப்புகளில் பணியாற்றினார். 2023 ஆம் ஆண்டு ஆந்திரப் பிரதேச சட்டமன்றத் தேர்தலில் மேற்கு ராயலசீமா பட்டதாரிகள் தொகுதியில் (கடப்பா, கர்னூல் மற்றும் அனந்தபூர் மாவட்டங்கள்) தெலுங்கு தேசம் கட்சியின் வேட்பாளராகப் போட்டியிட்டு, தனது நெருங்கிய போட்டியாளரான ஒய்.எசு.ஆர். காங்கிரசு கட்சியின் வேட்பாளர் வென்னபூசா ரவீந்திர ரெட்டியை விட 7543 வாக்குகள் பெரும்பான்மையுடன் மாநிலங்களவைக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:1969 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:தெலுங்கு தேசம் கட்சி அரசியல்வாதிகள்
கே. இராமச்சந்திரன்

**கே. இராமச்சந்திரன்** (*K. Ramachandran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் இராமநாதபுரம் மாவட்டம் பரமக்குடி நகரைச் சேர்ந்தவர். பரமக்குடி உயர்நிலைப் பள்ளியில் பள்ளிக் கல்வியினைப் பயின்றுள்ளார். இதன் பின்னர் உயர்கல்வியினை,  மதுரை அமெரிக்கன் கல்லூரியிலும், திருச்சிராப்பள்ளி புனித ஜோசப் கல்லூரியிலும், இளநிலைச் சட்டப் படிப்பினை சென்னை அரசு சட்டக் கல்லூரியிலும் பயின்றுள்ளார். இந்திய தேசிய ஜனநாயக காங்கிரசு  கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பரமக்குடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1923 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
அறுபுளோரோவளையபியூட்டீன்

**அறுபுளோரோவளையபியூட்டீன்** (*Hexafluorocyclobutene*) என்பது C4F6 என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். (CF2)2(CF)2 என்ற என்ற கட்டமைப்பு வாய்ப்பாட்டாலும் இதை குறிப்பிடலாம். 1,2,3,3,4,4-அறுபுளோரோவளையபியூட்-1-யீன், 1,2,3,3,4,4-அறுபுளோரோவளையபியூட்டீன், பெர்புளோரோவளையபியூட்டீன் என்ற பெயர்களாலும் இதை அழைக்கலாம். நிறமற்ற வாயுவான இச்சேர்மம் சுகுவாரிக் அமிலம் உட்பட பல்வேறு சேர்மங்களின் தயாரிப்புக்கான முன்னோடி சேர்மமாக உள்ளது. அறுபுளோரோவளையபியூட்டீனை குளோரோமுப்புளோரோயெத்திலீனிலிருந்து இரண்டு படிகளில் தயாரிக்க  முடியும். வெப்ப நிலை மாற்றியமாக்கல் மூலம் 1,2-இருகுளோரோ-1,2,3,3,4,4-அறுபுளோரோவளையபியூட்டீன் கிடைக்கிறது.  பிந்தைய சேர்மத்தின் குளோரின் நீக்கல் வினை அறுபுளோரோவளையபியூட்டீனை உருவாக்குகிறது: 

:C4F6Cl2 + Zn → C4F6 + ZnCl2

## பாதுகாப்பு
நஞ்சுத்தன்மையின் வெளிப்பாட்டிற்கான குறியீடான உயிர் கொல்லும் அளவு எல்டி = 6000 மி.கி./நி./மீ−3 (எலிகள்) இருப்பதால்  அறுபுளோரோவளையபியூட்டீன் பெர்புளோரோ ஐசோபியூட்டீனை நினைவூட்டுவதாக உள்ளது.

## மேலும் காண்க
*அறுபுளோரோபியூட்டாடையீன்
## மேற்கோள்கள்


பகுப்பு:புளோரோகார்பன்கள்
பகுப்பு:வளைய ஆல்க்கீன்கள்
வேப்பதா சிரஞ்சீவி ராவ்

**வேப்பதா சிரஞ்சீவி ராவ்** (*Vepada Chiranjeevi Rao*) என்பவர் இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். 1972 ஆம் ஆண்டு ஆகத்து மாதம் 30 ஆம் தேதியன்று வேப்பதாதேமுது சிலக்கம்மா தம்பதியருக்கு மகனாகப் பிறந்தார். கல்வியாளர், எழுத்தாளர் மற்றும் பொருளாதார பேராசிரியர் என்று பன்முகங்களுடன் அறியப்படுகிறார்.  2023 ஆம் ஆண்டு ஆந்திரப் பிரதேச சட்டமன்றத் தேர்தலில் மேற்கு ராயலசீமா பட்டதாரிகள் தொகுதியில் (சிறீகாகுளம், விசாகப்பட்டினம், விழியநகரம்) தெலுங்கு தேசம் கட்சியின் வேட்பாளராகப் போட்டியிட்டு வெற்றி பெற்றார்.
 
## வாழ்க்கைக் குறிப்பு
வேப்பதா சிரஞ்சீவி ராவ் 1972 ஆம் ஆண்டு ஆகத்து மாதம் 30 ஆம் தேதி அனகப்பள்ளி மாவட்டம், இரவிகமத்தம் மண்டலத்தில் உள்ள தொண்டபுடி கிராமத்தில் பிறந்தார். நிவேதிதா என்ற பெண்ணை திருமணம் செய்து கொண்டார். தாவரவியல் விரிவுரையாளராக விசாகப்பட்டினத்தில் உள்ள ஒரு கல்லூரியில் பணியாற்றினார். இவருடைய நிரந்தர குடியிருப்பு விசாகப்பட்டினத்தின் பெடவல்துரு ஆகும்.

## கல்வி
தனது சொந்த ஊரான தொண்டபுடியில் உள்ள மண்டல் பரிசத்து தொடக்கப் பள்ளியில் 1 முதல் 5 ஆம் வகுப்பு வரை கல்வி கற்றார். அதே கிராமத்தில் உள்ள உயர்நிலைப் பள்ளியில் 6 முதல் 10 ஆம் வகுப்பு வரை படித்து முடித்தார். கல்வியையும் முடித்தார். கோத்தகோட்டில் உள்ள அரசு இளையோர் கல்லூரியில் இடைநிலைப் படிப்பையும், சோடாவரத்தில் உள்ள அரசு பட்டப்படிப்பு கல்லூரியில் கல்வியியல் பட்டத்தையும் முடித்தார். ஏலூரில் உள்ள சி.ஆர். ரெட்டி கல்வியியல் கல்லூரியில் முதுகலை பட்டமும், விசாகப்பட்டினத்தில் உள்ள ஆந்திரப் பல்கலைக்கழகத்தில் பொருளாதாரத்தில் முதுகலைப் பட்டமும் பெற்றார். பின்னர் முனைவர் பட்டம் பெற்றார்.

1998 ஆம் ஆண்டு வேப்பதா உயர்நிலைப் பள்ளியில் பள்ளி உதவியாளராகச் சேர்ந்தார். அங்கு சிறிது காலம் பணியாற்றிய பிறகு, 2002 ஆம் ஆண்டு சப்பாவரம் அரசு பட்டப்படிப்பு கல்லூரியில் பொருளாதார விரிவுரையாளராகச் சேர்ந்து, 2023 ஆம் ஆண்டு சனவரி மாதத்தில் தன்னார்வ ஓய்வு பெற்றார்.

## மேற்கோள்கள்

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:தெலுங்கு தேசம் கட்சி அரசியல்வாதிகள்
முக்மெல் பூர்

**முக்மெல் பூர்** (*Mukhmel Pur*) என்பது இந்தியாவின் தில்லி ஒன்றியப் பகுதியிலுள்ள வடமேற்கு மாவட்டத்தில் உள்ள ஒரு கணக்கெடுப்பு நகரமாகும். 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, முக்மெல் பூர் நகரத்தில் 910 குடும்பங்கள் வசித்து வந்தன. மொத்த மக்கள் தொகையானது 4,931 ஆகும். இம்மக்கள் தொகையில் 2,649 ஆண்களும் 2,282 பெண்களும் இருந்தனர். ஆண் பெண் பாலின விகிதம் 861 ஆகும்.

நகரத்தில் 0-6 வயதுடைய 584 குழந்தைகள் (331 ஆண்கள் மற்றும் 253 பெண்கள்) இருந்தனர். இவர்களில் 331 ஆண்களும் 253 பெண்களும் இருந்தனர். மொத்த மக்கள்தொகையில் இது 12% ஆகும். குழந்தை பாலின விகிதம் 764 ஆக இருந்தது. இது நகரத்தின் ஒட்டுமொத்த பாலின  விகிதத்தை (861) விடக் குறைவாக இருந்தது.

முக்மெல் பூர் நகரத்தின் கல்வியறிவு விகிதம் 84.8% ஆக இருந்தது.  இது வடமேற்கு மாவட்டத்தின் சராசரியான 84.4% என்பதை விட அதிகமாகும். இதில் ஆண்களின் கல்வியறிவு 91.76% ஆகவும், பெண்களின் கல்வியறிவு 76.74% ஆகவும் இருந்தது.

## மேற்கோள்கள்


பகுப்பு:வடமேற்கு தில்லி மாவட்டத்திலுள்ள ஊர்களும் நகரங்களும்
சைப்டோகைரசு

**சைப்டோகைரசு** (*Cyptochirus*) என்பது *இசுகிராபைடே* குடும்ப வண்டுகளின் பேரினமாகும் . இப்பேரினத்தின் கீழ் நான்கு விவரிக்கப்பட்ட சிற்றினங்கள் உள்ளன. இவை:

* *சைப்டோகைரசு ஆம்பிகசு* (கிர்பி, 1828)
* *சைப்டோகைரசு  தெசெல்லி* சிமோனிசு & ஜூனினோ, 1980
* *சைப்டோகைரசு  டிசுடிங்க்டசு* (ஜான்சென்சு, 1953)
* *சைப்டோகைரசு  திரோகிபார்மிசு* (உரோத், 1851)

## மேற்கோள்கள்

பகுப்பு:கணுக்காலி பேரினங்கள்
பகுப்பு:வண்டுகள்
பைரெட்டி சபரி

**பைரெட்டி சபரி** (*Byreddy Shabari*) என்பவர் இந்தியாவின் ஆந்திரப் பிரதேச மாநிலத்தைச் சேர்ந்த ஒர் அரசியல்வாதியாவார். தெலுங்கு தேசம் கட்சியைப் பிரதிநிதித்துவப்படுத்தி நந்தியால் மாவட்டத்தில் உள்ள நந்தியால் மக்களவைத் தொகுதியிலிருந்து  18ஆவது மக்களவைக்குத் தேர்ந்தெடுக்கப்பட்டார்.  ஆந்திரப் பிரதேசத்தில் 2024 ஆம் ஆண்டு நடைபெற்ற இந்திய பொதுத் தேர்தலில் 111,975 வாக்குகள் வித்தியாசத்தில் இவர் வெற்றி பெற்றார்.

மருத்துவர் சபரி, பைரெட்டி இராசசேகர் ரெட்டியின் மகள் ஆவார். மூன்று முறை தெலுங்கு தேசம் கட்சியின் சட்டமன்ற உறுப்பினராக இருந்த பைரெட்டி சேசசயன ரெட்டியின் பெயர்த்தியாகவும் அறியப்படுகிறார். சபரி ஒரு கதிரியக்க நிபுணரும் ஆவார்.

## மேற்கோள்கள்


பகுப்பு:1984 பிறப்புகள்
பகுப்பு:வாழும் மக்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:ஆந்திரப் பிரதேச அரசியல்வாதிகள்
அவுட்ராம் தீவு

**அவுட்ராம் தீவு** (*Outram Island*) என்பது அந்தமான் தீவுகளில் உள்ள ஒரு தீவு ஆகும். இது இந்திய ஒன்றியப் பகுதியான அந்தமான் நிக்கோபார் தீவுகளின் தெற்கு அந்தமான் நிர்வாக மாவட்டத்தைச் சேர்ந்தது. போர்ட் பிளேரில் இருந்து வடகிழக்கில் 72 கிமீ (45 மைல்) தொலைவில் உள்ளது.

## பெயர்க்காரணம்
இந்திய இராணுவத்தில் உள்ள இரண்டாவது மிக உயர்ந்த செயலில் உள்ள பதவியில் இருந்த அதிகாரி இயேம்சு அவுட்ராம் நினைவாக தீவுக்கு இப்பெயரிடப்பட்டது.

## புவியியல்
அவுட்ராம் தீவு ரிச்சியின் தீவுக்கூட்டத்தைச் சேர்ந்ததாகும். வடக்கு பாசேச்சு தீவு, ரங்கத்து நகரத்திற்கு  மேற்கே அமைந்துள்ளது.

## நிர்வாகம்
அரசியல் ரீதியாக, அவுட்ரம் தீவு போர்ட் பிளேர் தாலுக்காவின் ஒரு பகுதியாக உள்ளது.

## மக்கள் தொகையியல்
இந்தத் தீவில் மக்கள் வசிக்கவில்லை.

## மேற்கோள்கள்

பகுப்பு:இந்தியத் தீவுகள்
பகுப்பு:அந்தமான் நிக்கோபார் தீவுகளின் புவியியல்
பகுப்பு:அந்தமான் கடல்
பல்சித் யாதவ்

**பல்சித் யாதவ்** (Baljeet Yadav ) ஒரு இந்திய அரசியல்வாதி ஆவார். இவர், 2018 இல் நடைபெற்ற இராசத்தான் சட்டமன்றத் தேர்தலில் பகரோர் சட்டமன்றத் தொகுதியில் சுயேட்சை வேட்பாளராகப் போட்டியிட்டு வென்றார்.

## தேர்தல் முடிவுகள்
### 2023

## மேற்கோள்கள்

பகுப்பு:இந்திய சுயேட்சை அரசியல்வாதிகள்
பகுப்பு:வாழும் மக்கள்
பாகால் வனவிலங்கு சரணாலயம்

**பாகால் வனவிலங்கு சரணாலயம்** (*Pakhal Wildlife Sanctuary*) இந்தியாவின் தெலுங்கானா மாநிலத்தில் பாகால் ஏரியை ஒட்டி அமைந்துள்ளது. இது ஒரு செயற்கை ஏரியாகும். 839 சதுர கிலோமீட்டர் பரப்பளவில் அமைந்துள்ள இந்த சரணாலயம்  புலிகள், சிறுத்தைகள், கரடி, புள்ளிமான்கள், நீலான் மற்றும் நான்கு கொம்புடைய மான்கள் உள்ளிட்ட பல்வேறு வனவிலங்குகளின் இருப்பிடமாக உள்ளது.

## வரலாறு
பாகால் வனவிலங்கு சரணாலயம் 1952 ஆம் ஆண்டில் நிறுவப்பட்டது. தெலுங்கானா மாநிலத்தில் வாரங்கல் நகரத்திலிருந்து சுமார் 50 கி.மீ தொலைவில் அமைந்துள்ளது. பாகால் வனவிலங்கு சரணாலயம், காகத்திய மன்னர் கணபதி தேவா என்பவரால் ஏரி தோண்டப்பட்டதால் அவர் நினைவாக பெயரிடப்பட்டது. மேலும் இந்த ஏரி 13 ஆம் நூற்றாண்டின் முதல் பத்தாண்டுகளில் (கிபி 1213) கட்டப்பட்டது.

## மேற்கோள்கள்

பகுப்பு:இந்திய காட்டுயிர் காப்பகங்கள்
பகுப்பு:தெலங்காணாவின் ஏரிகள்
பான்சூர் சட்டமன்றத் தொகுதி

**பான்சூர் சட்டமன்றத் தொகுதி** *(Bansur Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது அல்வர் மாவட்டத்தில் அமைந்துள்ளது. பான்சூர், ஜெய்ப்பூர் ஊரக மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
பைரா தீவு

**பைரா தீவு** (*Paira Island*) என்பது அந்தமான் நிக்கோபார் தீவுகளில் உள்ள நிக்கோபார் மாவட்டத்தில் இருக்கும் ஒரு தீவு ஆகும். 

## நிர்வாகம்
அரசியல் ரீதியாக, பைரா தீவு தெரெசா தாலுகாவின் நான்கோரி துணைக்கோட்டத்திற்கு உட்பட்டதாகும். 

## புவியியல்
பைரா தீவு நிக்கோபார் தீவுகளின் ஒரு பகுதியாகும். இது வடகிழக்கு இந்தியப் பெருங்கடலில் வங்காள விரிகுடா மற்றும் அந்தமான் கடலுக்கு இடையே அமைந்துள்ளது. தில்லாஞ்சோங் தீவின் மௌத்து குடாவுக்கு வடமேற்கே 0.75 கிமீ (0.47 மைல்) தொலைவில் உள்ளது.

## படக் காட்சியகம்

File:Map of Nicobar Islands-en.png|வரைபடம்
File:Nicobar islands 1 Tillangchong.jpg|வான்வழி புகைப்படம்


## மேற்கோள்கள்

பகுப்பு:நிகோபார் மாவட்டம்
பகுப்பு:அந்தமான் நிக்கோபார் தீவுகளின் தீவுகள்
16 ஆவது இராசத்தான் சட்டமன்றம்

**இராசாத்தானின் பதினாறாவது சட்டமன்றம்** 2023 இராசத்தான் சட்டமன்றத் தேர்தல்களுக்குப் பிறகு அமைக்கப்பட்டது, தேர்தலானது நவம்பர் 2023 இல் முடிவடைந்து, முடிவுகள் 3 திசம்பர் 2023 அன்று அறிவிக்கப்பட்டன.

## கட்சிவாரியாக தொகுதிகள்

thumb|ராஜஸ்தான் சட்டமன்றம், 2023

* 2023 சட்டமன்றத் தேர்தலில், பாஜக 115 இடங்களை வென்று அரசமைத்தது.
* காங்கிரசு வேட்பாளர் இறந்ததால் கரன்பூர் தொகுதி தேர்தல் ஒத்திவைக்கப்பட்டது.

## சட்டமன்ற உறுப்பினர்கள்

## மேற்கோள்கள்

பகுப்பு:இராசத்தான் சட்டப் பேரவை
மங்கேலால் மீனா

**மங்கேலால் மீனா** (*Mangelal Meena*) என்பவர் இந்திய அரசியல்வாதியும் இராசத்தான் மாநில சட்டமன்ற உறுப்பினரும் ஆவார். மங்கேலால் மீனா ஜோத்பூரிலுள்ள எம். பி. எம். பொறியியல் கல்லூரியில் இளநிலைத் தொழில்நுட்பக் கல்வியினை குடிமைப் பொறியியல் பிரிவில் முடித்துள்ளார். இவர் இந்திய தேசிய காங்கிரசு கட்சியின் உறுப்பினர் ஆவார். இவர் இராசத்தான் மாநிலம் இராஜ்கர் லட்சுமங்கர் சட்டமன்றத் தொகுதியிலிருந்து 16வது இராசத்தான் சட்டமன்றத்திற்கு சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:ராஜஸ்தான் நபர்கள்
பூல் சிங் மீனா

**பூல் சிங் மீனா** (*Phool Singh Meena*) என்பவர் இந்திய அரசியல்வாதியும் இராசத்தான் மாநில சட்டமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். மீனா இராசத்தான் சட்டமன்றத்திற்கு 2023ஆம் ஆண்டு நடைபெற்ற தேர்தலில் உதய்பூர் கிராமப்புற சட்டமன்றத் தொகுதியில் பாஜக சார்பில் போட்டியிட்டு வெற்றிபெற்று இராசத்தான் மாநில சட்டமன்ற உறுப்பினர் ஆனார்.

## பிறப்பு
பூல் சிங் மீனா 1959ஆம் ஆண்டு ஆகத்து 15 அன்று பில்வாராவின் ஜஹாஸ்பூரில் உள்ள கடோலியில் பிரதிகார் மீனான் குடும்பத்தில் பிறந்தார். மீனா, இராசத்தான் மாநிலம் கோட்டாவிலுள்ள வர்தமான் மகாவீர் திறந்த நிலைப் பல்கலைக்கழகத்தில் 2022ஆம் ஆண்டு இளங்கலைப் பட்டம் பெற்றுள்ளார்.

## மேற்கோள்கள்

பகுப்பு:இராசத்தான் சட்டமன்ற உறுப்பினர்கள்
இராஜேந்திர மீனா

**இராஜேந்திர மீனா** (Rajendra Meena-பிறப்பு: செப்டம்பர் 15, 1974) என்பவர் இந்திய அரசியல்வாதியும் இராசத்தான் மாநில சட்டமன்ற உறுப்பினரும் ஆவார். இவர் இராசத்தான் பல்கலைக்கழகத்தின் கீழ் ஜெய்ப்பூரில் செயல்படும் இராசத்தான் கல்லூரியில் 1996இல் இளங்கலைப் பட்டம் பெற்றார். இவர் இராசத்தான் சட்டமன்ற உறுப்பினராக பணியாற்றும் ஒரு இந்திய அரசியல்வாதி ஆவார். இராஜேந்திர மீனா 2023ஆம் ஆண்டு இராசத்தான் சட்டமன்றத்திற்கு நடைபெற்ற சட்டமன்றத் தேர்தலில் மகுவா சட்டமன்றத் தொகுதியிலிருந்து பாரதிய ஜனதா கட்சியின் வேட்பாளராகப் போட்டியிட்டு வெற்றிபெற்று சட்டமன்ற உறுப்பினர் ஆனார்.  

## மேற்கோள்கள்

பகுப்பு:இராசத்தான் சட்டமன்ற உறுப்பினர்கள்
கெனாங்கா பேரங்காடி

**கெனாங்கா பேரங்காடி** அல்லது **கெனாங்கா வோல்சேல் சிட்டி** (ஆங்கிலம்: *Kenanga Wholesale City* அல்லது *KWC Fashion Mall*) என்பது மலேசியாவில்; அலங்காரப் பொருட்களின் முதல் விற்பனை பேரங்காடி ஆகும்.[3] இது கோலாலம்பூரின் மையப்பகுதியான புடுவில், மாநகர் தங்க முக்கோணத்தில் இருந்து சில நிமிடங்கள் தொலைவில், கெனாங்கா சாலை மொத்த விற்பனை வளாகத்தில் அமைந்துள்ளது. இந்தப் பேரங்காடியில் மொத்தம் 800 சில்லறை விற்பனை கடைகள் உள்ளன.

கெனாங்கா பேரங்காடியில் 500,000 சதுர அடி (46,000 மீ2) கொண்ட பகுதி, நிகர வாடகைக்கு விடக்கூடிய இடம் உள்ளது. மேலும் 800-க்கும் மேற்பட்ட மொத்த விற்பனைக் கடைகள்; மற்றும் சில்லறை விற்பனைக் கடைகள் உள்ளன; மற்றும் பெண்கள், ஆண்கள், குழந்தைகள் பயன்படுத்தும் ஆடைகள், அணிகலன்கள், காலணிகள், தோல் பொருட்கள் உள்ளிட்ட பல்வேறு அலங்காரப் பொருட்களை விற்பனை செய்யும் கடைகளும் உள்ளன.

## பொது
கோலாலம்பூர் மாநகரில் வாழும் பொதுமக்கள் கண்டிப்பாகப் பார்க்க வேண்டிய ஒரு சுற்றுலா இடம் என மலேசிய சுற்றுலாத் துறை *(Tourism Malaysia)* கெனாங்கா பேரங்காடியை அங்கீகரித்துள்ளது. கெனாங்கா பேரங்காடியின் திறப்பு விழா 2012 மே 26 அன்று நடைபெற்றது,

## அணுகல்
### தொடருந்து நிலையங்கள்

கெனாங்கா பேரங்காடிக்கு அருகிலுள்ள தொடருந்து நிலையம்:
*    **[[ஆங் துவா நிலையம்]]**

## மேலும் காண்க
*கோலாலம்பூர் பெர்ஜெயா சதுக்கம்
*கெபிட்டல் சதுக்கம்
*பாரன்கீட் 88 
*புக்கிட் பிந்தாங் எம்ஆர்டி நிலையம் 

## மேற்கோள்கள்

## வெளி இணைப்புகள்

பகுப்பு:கோலாலம்பூர்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:மலேசியக் கட்டிடங்கள்
அட்சின்சனின் பற்கள்

**அட்சின்சனின் பற்கள்** (*Hutchinson's teeth*) பிறவி மேக நோயின் அறிகுறியாகும். பாதிக்கப்பட்ட நபர்களின் பற்கள் இயல்பை விட சிறியதாகவும், பரவலான இடைவெளியைக் கொண்டதாகவும், கடிக்கும் மேற்பரப்பில் பள்ளங்கள் கொண்டதாகவும் இருக்கும். 

பிரித்தானிய அறுவைசிகிச்சை நிபுணரும் நோயியல் நிபுணருமான சர் இயொனாதன் அட்சின்சனின் பெயர் இந்த அறிகுறிக்கு சூட்டப்பட்டுள்ளது. ஏனெனில் அவர் தான் இதை முதலில் விவரித்தார்.

அட்சின்சனின் பற்கள் அறிகுறி அட்சின்சனின் மும்மை நிலையின் ஒரு பகுதியாக அமைகின்றன.

## மேற்கோள்கள்

## வெளி இணைப்புகள்

பகுப்பு:மருத்துவ அறிகுறிகள்
பகுப்பு:பல்
பாட்டாளி மக்கள் கட்சி (ராமதாஸ் பிரிவு)

தற்போது இது நிறுவனர் டாக்டர் எஸ். ராமதாஸ் தலைமையில் இயங்குகிறது, அவர் அசல் பா.ம.க.வை நிறுவினார், தற்போது அவரது மகன் அன்புமணி தலைமையில் இயங்குகிறார். கட்சியின் கட்டுப்பாட்டைப் பொறுத்தவரை ராமதாஸுக்கும் அவரது மகன் டாக்டர் அன்புமணி ராமதாஸுக்கும் இடையே ஏற்பட்ட ஒரு பெரிய தலைமை மோதலுக்குப் பிறகு 2025 இல் இந்தப் பிரிவு உருவானது. இந்தியத் தேர்தல் ஆணையம் (ECI) அன்புமணியின் முகாமை அங்கீகரித்து தகவல்தொடர்புகளை வெளியிட்டுள்ள நிலையில், ராமதாஸ் பிரிவு இந்தக் கூற்றுக்களை நிராகரித்து, நடைமுறை விதிமுறைகள் மீறப்பட்டதாகவும், அன்புமணியின் தலைவர் பதவிக்காலம் மே 2025 இல் முடிவடைந்ததாகவும் வலியுறுத்துகிறது.                == வெளி இணைப்புகள் ==

பகுப்பு:தமிழக அரசியல் கட்சிகள்

பகுப்பு:புதுச்சேரி அரசியல் கட்சிகள்
கிரைசோகோரிசு

**கிரைசோகோரிசு** (*Chrysocoris*) என்பது 1834ஆம் ஆண்டில் கார்ல் வில்கெல்ம் ஆன் என்பவரால் உருவாக்கப்பட்ட *இசுகுடெல்லரிடே* குடும்பத்தைச் சேர்ந்த பிரகாசமான வண்ணக் கவசப் பின்னப்பட்டிப் பூச்சிகளின் பேரினமாகும். இவை தெற்கு, தென்கிழக்கு ஆசியாவில் காணப்படுகின்றன.

## தேர்ந்தெடுக்கப்பட்ட இனங்கள்
### துணையினம்
**குளோரோலாம்ப்ரா* இசுடால், 1873
** கிரைசோகோரிசு ஜெர்மாரி (எசுகோல்ட்சு, 1822)

### துணையினம்

* *கிரைசோகோரிசு* ஆன், 1834
# *கிரைசோகோரிசு அப்டோமினலிசு* (வெசுட்வுட், 1837)
# *கிரைசோகோரிசு திலாடிகோலிசு* (குயரின், 1830)
# *கிரைசோகோரிசு ஈக்வசு* (பேப்ரிசியசு, 1794)
# *கிரைசோகோரிசு கைபோமெலீனசு* (வொலென்கோவன், 1863)
# *கிரைசோகோரிசு பேட்ரிசியசு* (பேப்ரிசியசு, 1798)
# *கிரைசோகோரிசு பர்ப்யூரியசு* (வெசுட்வுட், 1781)
# *கிரைசோகோரிசு இசுடாகெரசு* (லின்னேயஸ், 1764)
# *கிரைசோகோரிசு இசுடோலி* (வூல்ப், 1801-மாதிரி இனம்

### இடம் பெறாத இனங்கள்
# *கிரைசோகோரிசு ஆண்டமனென்சிசு* அட்கின்சன், 1887
# *கிரைசோகோரிசு அட்ரிவென்ட்ரிசு* அட்கின்சன், 1887*
# *கிரைசோகோரிசு பாசுசியலிசு* ஒயிட், 1842
# *கிரைசோகோரிசு இண்டிகோஃபெரசு* திசுடன்ட், 1901
# *கிரைசோகோரிசு மார்ஜினெல்லசு* (வெசுட்வுட், 1837)
# *கிரைசோகோரிசு நிக்கோபாரன்சிசு* திசுடன்ட், 1892
# *கிரைசோகோரிசு ஆர்னடசு* (தல்லாசு, 1851)
# *கிரைசோகோரிசு புல்செல்லசு* (தல்லாசு, 1851)
# *கிரைசோகோரிசு சிம்ப்ளக்சு* அடிட்ன்சன், 1889
# *கிரைசோகோரிசு ஸ்பிலோகாசுடர் (வாக்கர், 1867)

குறிப்பு: *கிரைசோகோரிசு கிராண்டிசு* (தன்பெர்க், 1783), *கிரைசோகோரிசு ஐரிசு* (ஜெர்மர், 1839) ஆகியவை *யூகோரிசசு கிராண்டிசிசு*வின் ஒத்த சொற்கள் (தன்பேர்க், 1783)

## மேற்கோள்கள்

பகுப்பு:கணுக்காலி பேரினங்கள்
எசு. இராமலிங்க படையாச்சி

**எசு. இராமலிங்க படையாச்சி** (*Ramalinga Padayachi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் அரியலூர் மாவட்டம் செந்துறை நகரைச் சேர்ந்தவர். செந்துறையில் உள்ள பள்ளி ஒன்றில் எட்டாம் வகுப்பு வரை கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அரியலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1907 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
சுங்கை வாங் பிளாசா

**சுங்கை வாங் பிளாசா** (மலாய்: *Plaza Sungei Wang;* ஆங்கிலம்: *Sungei Wang Plaza*) என்பது மலேசியா; கோலாலம்பூர், புக்கிட் பிந்தாங் பகுதியில் அமைந்துள்ள ஒரு வணிக வளாகம் ஆகும். இந்த வணிக வளாகத்தின் மொத்த சில்லறை விற்பனைத் தளம் மட்டும் ஏறக்குறைய 800,000 சதுர அடி பரப்பளவைக் கொண்டுள்ளது. 

இந்த வணிக வளாகத்தின் முக்கியமான குத்தகையாளர்களில் ஜெயண்ட் பல்பொருள் அங்காடி *(Giant Supermarket),* ஜும்பா @ சுங்கை வாங் *(JUMPA @ Sungei Wang),* பிளாஸ்தாகார்ஸ் *(Blastacars),* கேம்ப்5 *(Camp5),* டெய்சோ *(Daiso)* மற்றும் மிஸ்டர் டிஐஒய் *(MR. DIY)* போன்ற வணிகத் தளங்கள் அடங்கும்.

## பொது
புக்கிட் பிந்தாங் பூங்காவில் ஒரு பகுதியாக இருந்த இந்த வணிக வளாகம், 1972 மே 16-இல் ஒரு வணிக நிறுவனமாகப் பதிவு செய்யப்பட்டது. மேலும் 1977-இல் வணிகத்திற்காகத் திறக்கப்பட்டது. இந்த வணிக வளாகம் RM 100 மில்லியன் செலவில் கட்டப்பட்டது.

இந்த வணிக வளாகம் 1992, 2013-ஆம் ஆண்டுகளில், புனரமைப்பு செய்யபட்டது. 2018-ஆம் ஆண்டில், மேலும் பெரிய அளவில் புதுப்பித்தல் செய்யபட்டது.

## அணுகல்
### தொடருந்து நிலையங்கள்

சுங்கை வாங் பிளாசாவிற்கு அருகிலுள்ள தொடருந்து நிலையம்:
*  **[[புக்கிட் பிந்தாங் எம்ஆர்டி நிலையம்]]**

## காட்சியகம்

File:Sungei Wang Indoor2 (2).jpg
File:Sungei Wang indoor 3 (2).jpg
File:Sungei Wang Indoor1.jpg
File:Anime Fiesta 2016.jpg


## மேலும் காண்க
*கெனாங்கா பேரங்காடி
*கெபிட்டல் சதுக்கம்
*பாரன்கீட் 88 
*புக்கிட் பிந்தாங் எம்ஆர்டி நிலையம்

## மேற்கோள்கள்

## வெளி இணைப்புகள்

* 

பகுப்பு:கோலாலம்பூர்
பகுப்பு:கோலாலம்பூரில் உள்ள கட்டிடங்கள் மற்றும் கட்டமைப்புகள்
பகுப்பு:மலேசியக் கட்டிடங்கள்
கே. எல். இராமசாமி

**கே. எல். இராமசாமி** (*K. L. Ramaswami*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் குழந்தைபாளையம் பகுதியினைச் சேர்ந்தவர். கோபிச்செட்டிப்பாளையம் வைரவிழா உயர்நிலைப் கல்வி பயின்றுள்ளார். இராமசாமி பாலக்காடு, விக்டோரியா அரசுக் கல்லூரியிலும், கும்பகோணம் அரசுக் கலைக் கல்லூரியிலும், கோயம்புத்தூர் பூ. சா. கோ. கலை அறிவியல் கல்லூரியிலும் உயர்கல்வியினைப் பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் நம்பியூர் சட்டமன்றத் தொகுதியில் போட்டியிட்டு ஒருமனதாக தேர்வுபெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1922 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
நந்திபாகு வெங்கடசாமி

**நந்திபாகு வெங்கடசாமி** (*Nandipaku Venkataswamy*) இந்தியாவின் ஆந்திரப் பிரதேச மாநிலத்தைச் சேர்ந்த ஓர் அரசியல்வாதியாவார். பாரதிய சனதா கட்சியுன் உறுப்பினராக இவர் ஆந்திரப் பிரதேச அரசியலில் ஈடுபட்டார். திருப்பதி மக்களவைத் தொகுதியில் இருந்து தேர்ந்தெடுக்கப்பட்டு 13ஆவது மக்களவை உறுப்பினராகப் பணியாற்றினார். ஆந்திரப் பிரதேசத்தின் பாரதிய சனதா கட்சியின் மாநில துணைத் தலைவராகவும் பணியாற்றினார். திருப்பதி மக்களவைத் தொகுதியில் இருந்து வெற்றி பெற்ற பாரதிய சனதா கட்சியின் ஒரே வேட்பாளர் இவர் மட்டுமே என்ற சிற்ப்புக்கும் உரியவர் ஆவார். 1999 ஆம் ஆண்டில் ஆந்திரப் பிரதேசத்தில் நடந்த இந்திய பொதுத் தேர்தலில், இவர் இந்திய தேசிய காங்கிரசு கட்சியை சிறிய வித்தியாசத்தில் தோற்கடித்தார். 

## தனிப்பட்ட வாழ்க்கை
நந்திபாகு வெங்கடசாமி 1931 ஆம் ஆண்டு சூன் மாதம் 5 ஆம் தேதியன்று சித்தூரில் பிறந்தார், மே 15, 1963 ஆம் ஆண்டில் டி. சாவித்திரி என்ற பெண்ணை திருமணம் செய்து கொண்டார். 2012 ஆம் ஆண்டில் இறந்தார்.

## மேற்கோள்கள்

பகுப்பு:1931 பிறப்புகள்
பகுப்பு:2012 இறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:சித்தூர் மாவட்ட நபர்கள்
பகுப்பு:ஆந்திரப் பிரதேச அரசியல்வாதிகள்
அ. தமிழ் செல்வன்

**அ. தமிழ் செல்வன்** (*A. Tamil Selvan*) என்பவர் இந்தியாவில் தமிழ் மொழித் திரைப்படங்களை இயக்கிய வரும் ஒரு திரைப்பட இயக்குநர் ஆவார். இவர் கிடா விருந்து (2017) என்ற திரைப்படத்தின் மூலம் அறிமுகமானார். இதன் பிறகு இவர் *உதய் ஆர்ட் ஆஃப் லவ்* (2019), காயம் (2021) ஆகிய திரைப்படங்களை உருவாக்கினார். இவரது அடுத்த படம் தோற்றம் (2024) ஆகும்.

## திரைவாழ்க்கை
கஞ்சா கறுப்பு, ஜி. எம். குமார், எசு. பி. பிரசாத் ஆகியோர் நடித்த கிடா விருந்து (2017) என்ற அதிரடி நாடகத்தின் மூலம் தமிழ் செல்வன் இயக்குநராக அறிமுகமானார். இத்திரைப்படத்திற்கு கதை, திரைக்கதை, வசனம், பாடல் முதலிய பணிகளையும் இவரே செய்திருந்தார்.

இந்தப் படம் கலவையான விமர்சனங்களைப் பெற்றது. மாலை மலை விமர்சகர் "இயக்குநர் அ தமிழ் செல்வன் இந்த படத்திற்கு கிராம விருந்து என்று அழைக்கப்படும் கிட்ஆ விருந்து என்ற தலைப்பை வழங்கியுள்ளார். இவர் மண்ணின் வாசனையை மாற்றாமல் படத்தை வழங்க முயன்றார். இந்த படத்தில் யதார்த்த மீறல்களின் பல நிகழ்வுகள் உள்ளன" என்று தெரிவித்தார். 

இவரது அடுத்த படமான *உதய் ஆர்ட் ஆஃப் லவ்* 2019இல் வெளியிடப்பட்டது. காதல் சுகுமார், நெல்லை சிவா உள்ளிட்டோர் நடித்தனர்.

தமிழ் செல்வன் 2021ஆம் ஆண்டில் காயம் படத்தில் பணியாற்றத் தொடங்கினார். ஒரு வருடத்திற்குப் பிறகு, தமிழ் செல்வனின் படம் *விழித்தெழு* கலவையான விமர்சனங்களைப் பெற்றது. திதினா தந்தி திரைப்பட விமர்சகர் ஒருவர் கூறுகையில், "இயக்குநர் அ. தமிழ் செல்வன் கதையை பொறுப்புடன் சொல்கிறார் என்றும் இணைய மோசடிகள் குறித்த விழிப்புணர்வை ஏற்படுத்தும் காட்சிகளை சுறுசுறுப்பாக நகர்த்துகிறார்" எனத் தெரிவித்தார்.

## திரைப்படவியல்

## மேற்கோள்கள்

பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:சென்னைத் திரைப்பட இயக்குநர்கள்
தானாகாசி சட்டமன்றத் தொகுதி

**தானாகாசி சட்டமன்றத் தொகுதி** *(Thanagazi Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது அல்வர் மாவட்டத்தில் அமைந்துள்ளது. தானாகாசி, தௌசா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
சுக்லி ஆறு

**சுக்லி ஆறு** (Sukli River) என்பது இந்தியாவின் இராசத்தான் மாநிலத்தில் உள்ள சித்தோர்கார் மாவட்டத்தில் பாயும் ஒரு ஆறு ஆகும். சுக்லி ஆறு சிபு ஆறு என்றும் அழைக்கப்படுகிறது. கர்மாய், சுக்லி ஆகியவை சுக்லி ஆற்றின் முக்கிய துணை ஆறுகள் ஆகும். இந்த ஆற்றில் சுக்லி அணை கட்டப்பட்டுள்ளது.

## வடிநிலம்
சுக்லி  ஆற்றுப் படுகை புவியியல் ரீதியாக 1,000 சதுர கி.மீ.க்கும் குறைவான அளவிலேயே உள்ளது. இது 24° 24' 42.01" முதல் 24° 47' 22.30" வடக்கு அட்சரேகைகள் மற்றும் 72° 19' 43.99* முதல் 72° 48' 32.40* கிழக்கு தீர்க்கரேகைகள் (தட்டு - I) வரை நீண்டுள்ளது. 

## மேற்கோள்கள்

பகுப்பு:இராஜஸ்தான் ஆறுகள்
அனிதா ஜாதவ்

**அனிதா ஜாதவ்** (*Anita Jatav*; பிறப்பு 26 நவம்பர் 1984) என்பவர் இந்திய அரசியல்வாதியும் இராசத்தான் மாநில சட்டமன்ற உறுப்பினரும் ஆவார். இவர் இராசத்தான் மாநிலம் கரௌலி மாவட்டத்தினைச் சேர்ந்தவர். ஜாதவ் இந்திய தேசிய காங்கிரசு கட்சியின் உறுப்பினராக உள்ளார். இவர் 16ஆவது இராசத்தான் சட்டமன்றத்திற்கு 2023-இல் நடைபெற்ற தேர்தலில் இந்தவுன் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:ராஜஸ்தான் அரசியல்வாதிகள்
ஆற்றுக்கால்

**ஆற்றுக்கால்** (*Attukal*) என்பது  கேரளத்தின் தலைநகரான திருவனந்தபுரத்தின் புறநகர்ப் பகுதியாகும். இது கிள்ளியாற்றின் கரையில் அமைந்துள்ள ஒரு இந்து புனிதத் தலமாகும். இது பத்மநாபசாமி கோயிலிலிருந்து தென்கிழக்கில் சுமார் இரண்டு கிலோமீட்டர் தொலைவில் அமைந்துள்ளது.

தென்னிந்தியாவின் பழமையான கோயில்களில் ஒன்றான ஆற்றுக்கால் பகவதி கோயில் இங்கு உள்ளது. இதன் பக்தர்களில் பெரும்பகுதியினர் பெண்களாக இருப்பதால். இது பெண்களின் சபரிமலை என்று அழைக்கப்படுகிறது. ஆற்றுக்கால் பகவதி அனைத்து உயிரினங்களின் தாயாகவும், படைப்பவராகவும், பாதுகாப்பவராகவும், அழிப்பவராகவும் எண்ணி வணங்கப்படுகிறார்.

## தொன்மம்
தலபுராணத்தின் படி, தமிழ்ப் புவலரான இளங்கோவடிகள் எழுதிய சிலப்பதிகாரக் காவியத்தின் நாயகியான கண்ணகியின் தெய்வீக வடிவமே ஆற்றுக்கால் பகவதி தெய்வம் எனப்படுகிறது.  மதுரையை அழித்த பிறகு, கண்ணகி பாண்டிய நாட்டை விட்டு வெளியேறி கன்னியாகுமரி வழியாக சேர நாட்டை அடைந்து, கொடுங்கல்லூருக்குச் செல்லும் வழியில் ஆற்றக்காலில் தங்கினார் என்ற கதை உள்ளது. பக்தர்கள் தங்கள் துயரங்களை நீக்கி, பாதுகாக்கும் தாய் தெய்வமாக இவரை வணங்குகின்றனர்.

## நிகழ்வுகள்
பொங்கல் மகோத்சவம் என்பது ஆற்றுக்கால் பகவதி கோயிலின் மிக முக்கியமான திருவிழாவாகும். ஆற்றுக்கால் திருவிழாவில்தான் உலகில் மிகப்பெருமளவு பெண்கள் கூடுகின்றனர் என்று கின்னஸ் உலக சாதனை புத்தகத்தில் குறிப்பிடப்பட்டுள்ளது.  பொங்கலிடுவது என்பது தென் கேரளப் பகுதியிலும், தமிழ்நாட்டின் பல பகுதிகளிலும் நிலவும் ஒரு கோயில் விழிபாட்டு நடைமுறையாகும். இது மலையாள மாதமான மகரம்-கும்பத்தின் (பிப்ரவரி-மார்ச்) கார்த்திகை நட்சத்திரத்தில் தொடங்கி இரவில் குருதிதர்ப்பணம் எனப்படும் பலிபீடத்துடன் முடிவடையும் பத்து நாள் நிகழ்ச்சியாகும். ஒன்பதாம் நாளில், அதாவது மலையாள மாதத்தில் மகரம்-கும்பத்தின் பூரம் நட்சத்திரத்தில், உலகப் புகழ்பெற்ற ஆற்றுக்கால் பொங்கல் மகோத்சவம் நடைபெறுகிறது. கோயில் வளாகத்தைச் சுற்றி சுமார் 8 கிலோமீட்டர் சுற்றுப் பகுதியில் உள்ள நகரத்தின் பெரும்பகுதி, அனைத்து சாதி, சமயத்தைச் சேர்ந்த மக்கள் திறந்தவெளிகள், சாலைகள், வணிக நிறுவனங்கள், அரசு அலுவலக வளாகங்கள் போன்றவற்றில் கூடுகின்றனர். கேரளத்தின் பல்வேறு பகுதிகளிலிருந்தும் வெளிமாநிலங்களிலில் இருந்து கூடும் 2.5 மில்லியனுக்கும் அதிகமான பெண் பக்தர்கள் பொங்கல் வைக்கும் ஒரு புனிதமான இடமாக இது இருக்கிறது. ஆண்களும் இந்த சடங்குகளைச் செய்யலாம் என்றாலும், இந்த விழா பெரும்பாலும் பெண் மக்களுக்காக மட்டுமே நிகழ்த்தப்படுகிறது.  அதே நாள் மாலையில், கோயிலிலிருந்து மணக்காடு தர்ம சாஸ்தா கோயிலுக்கு ஊர்வலம் நடைபெறும், இதில் குத்தியோட்ட சிறுவர்களும், பல்வேறு கலைஞர்களும் பல்வேறு வகையான நாட்டுப்புற கலைகளை நிகழ்த்துவார்கள், இது ஊர்வலத்தை மிகவும் வண்ணமயமாக்கும். இந்த  நாளில் திருவனந்தபுரத்தில் கூடும் பெரும் கூட்டமானது வட இந்தியாவின் கும்பமேளா விழாவை நினைவூட்டுகிறது.

## மேலும் காண்க

* ஆற்றுக்கால் பகவதி கோவில்
* திருவனந்தபுரம் பத்மநாபசாமி கோயில்

## மேற்கோள்கள்

பகுப்பு:திருவனந்தபுரத்தின் பண்பாடு
பகுப்பு:திருவனந்தபுரத்தின் புறநகர்ப் பகுதிகள்
பகுப்பு:Coordinates on Wikidata
பகுப்பு:Pages using gadget WikiMiniAtlas
எசு. இராமசாமி தேவர்

**எசு. இராமசாமி தேவர்** (*S. Ramasami Thevar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் புதுக்கோட்டை மாவட்டம் ஆவுடையார்கோயில் பகுதியினைச் சேர்ந்தவர். இலங்கையில் உள்ள கல்லூரி ஒன்றில் கல்வி பயின்றுள்ளார். இந்திய தேசிய ஜனநாயக காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அறந்தாங்கி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1907 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
சாவித்திரி சண்முகம்

**சாவித்திரி சண்முகம்** (*Savithri Shanmugam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் கோயம்புத்தூர் நகரம் பந்தையச்சாலை பகுதியினைச் சேர்ந்தவர். தூய பிரான்சிசு மடத்துப் பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கோயம்புத்தூர்-I சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:1913 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
இலலித் மீனா

**இலலித் மீனா** (Lalit Meena) என்பவர் இந்திய அரசியல்வாதியும் தற்போதைய 16ஆவது இராசத்தான் சட்டமன்ற உறுப்பினரும் ஆவார். இவர் பரான் மாவட்டத்தில் உள்ள கிசன்கஞ்ச் சட்டமன்றத் தொகுதியை பிரதிநிதித்துவப்படுத்துகிறார். இவர் முன்னர் 2013 முதல் 2018 வரை இதே தொகுதியை பிரதிநிதித்துவப்படுத்தும் சட்டமன்ற உறுப்பினராகப் பணியாற்றினார்.

## அரசியல்
2023ஆம் ஆண்டு இராசத்தான் சட்டமன்றத் தேர்தலைத் தொடர்ந்து, இவர் கிசன்கஞ்ச் சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். பாரதிய ஜனதா கட்சியினைச் சேர்ந்த மீனா, இந்திய தேசிய காங்கிரசு வேட்பாளர் நிர்மலா சகாரியாவை 22,281 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:இராசத்தானைச் சேர்ந்த பாரதிய ஜனதா கட்சி அரசியல்வாதிகள்
எம். கே. சோமசுந்தரம்

**எம். கே. சோமசுந்தரம்** (*M. K. Somasundaram*)(15 செப்டெம்பர் 1928-1 திசம்பர் 2005) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தூத்துக்குடி மாவட்டம் அம்மன்புரம் கிராமத்தினைச் சேர்ந்தவர். இராமநாதபுரம் சுவார்ட்சு உயர் நிலைப் பள்ளியில் பயின்றுள்ளார். இதன் பின்னர் சென்னை, மதராசு மருத்துவக் கல்லூரியில் சுகாதார ஆய்வாளர் படிப்பினை முடித்துள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருநெல்வேலி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1957

## மேற்கோள்கள்

பகுப்பு:1928 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:மதராசு மருத்துவக் கல்லூரி மேனாள் மாணவர்கள்
பகுப்பு:2005 இறப்புகள்
ஆர். சீனிவாச அய்யர்

**ஆர். சீனிவாச அய்யர்** (*R. Srinivasa Ayyar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் பட்டுக்கோட்டை நகரைச் சேர்ந்தவர். சென்னை பச்சையப்பன் பள்ளியில் பள்ளிக் கல்வியினை முடித்த அய்யர், சென்னை பச்சையப்பன் கல்லூரியில் இளங்கலைப் பட்டனத்தினையும் சென்னை, அரசு சட்டக் கல்லூரியில் இளநிலைச் சட்டப் படிப்பினையும் முடித்துள்ளார். முன்னணி வழக்குரைஞரான இவர் சட்டம் குறித்த புத்தகம் ஒன்றையும் வெளியிட்டுள்ளார். இந்திய தேசிய காங்கிரசு கட்சியினைச் சார்ந்த இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பட்டுக்கோட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு

## மேற்கோள்கள்

பகுப்பு:1898 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
அல்வர் நகர்ப்புற சட்டமன்றத் தொகுதி

அல்வர் நகர்ப்புற சட்டமன்றத் தொகுதி Alwar Urban Assembly constituency என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது அல்வர் மாவட்டத்தில் அமைந்துள்ளது. இது ஆழ்வார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2023

## மேற்கோள்கள்

பகுப்பு:இராசத்தான் சட்டப் பேரவைத் தொகுதிகள்
திருமாங்கல்யம் (தொலைக்காட்சி தொடர்)

**திருமாங்கல்யம்** என்பது ஜீ தமிழ் தொலைக்காட்சியில் 6 அக்டோபர் 2025 ஆம் ஆண்டு முதல் திங்கள் முதல் சனி வரை பிற்பகல் 2:30 மணிக்கு ஒளிபரப்பாகும்  குடும்பம் சார்ந்த தொலைக்காட்சி நாடகத் தொடர் ஆகும். இது ஜீ வங்களா தொலைக்காட்சியில் ஒளிபரப்பான 'மிதை' என்ற தொடரின் மறு ஆக்கம் ஆகும். இந்த தொடரை என். பிரியன் என்பவர் இயக்க, சுவாதி சர்மா மற்றும் ஆனந்த் செல்வன் ஆகியோர் முதன்மைக் கதாபாத்திரத்தில் நடித்துள்ளனர்.
முகலாய உணவு வகைகள்

**முகலாய உணவு வகைகள்** () என்பது தொடக்க-நவீன காலத்தில் முகலாயப் பேரரசின் இந்திய-பாரசீகப் பண்பாட்டு மையங்களில் உருவாக்கப்பட்டு பிரபலமாக்கப்பட்ட உணவுகளை உள்ளடக்கியதாகும். நடு ஆசிய மற்றும் அலால் சமையல் பாணிகள் மற்றும் செய்முறைக் குறிப்புகளுடன் இந்தியத் துணைக் கண்டத்தின் உணவுகளை சேர்த்த வகை இதுவாகும். தொடக்க கால முகலாய அரசர்கள் உண்மையில் தோன்றிய இடமான நடு ஆசியாவின் துருக்கிய உணவுகளால் முகலாய உணவானது வலிமையான தாக்கம் பெற்றிருந்தது. இதுவும் பதிலுக்கு வட இந்தியா, பாக்கித்தான், ஆப்கானித்தான் மற்றும் வங்காளதேசம் ஆகிய பகுதிகளின் பிராந்திய உணவுகளின் மீது வலிமையான தாக்கத்தை ஏற்படுத்தியுள்ளது.

## முகலாய உணவுகளின் பட்டியல்
* பிரியாணி
* ஹலீம்
* குர்மா
* ரொவுஸ்ட்
* நிஹாரி
* பிலாஃப் (புலாவ்)
* பகர்கானி
* பக்லவா
* ஆலூ கோஸ்ட் (ஆட்டிறைச்சி, உருளைக் கிழங்கு குழம்பும்)
* கீமா மட்டார் (அரைத்த ஆட்டிறைச்சி, பட்டாணிக் குழம்பு)
* கோஃப்தா
* சோர்பா
* கெபாப் (தில்லி சுல்தானக காலத்தின் போது இது முதன் முதலில் அறிமுகப்படுத்தப்பட்டது):
** துன்டே கே கபாப்
** பீகாரி கெபாப் (வெட்ட வெளியில் நெருப்பில் மாமிசத் துணுக்குகள் வாட்டப்படுதல்)
** ககோரி கெபாப் (முதன் முதலில் இந்தியாவின் உத்தரப் பிரதேசத்தில் உருவாக்கப்பட்டது)
** சப்லி கெபாப் (முதன் முதலில் இந்தியாவின் வடமேற்கு எல்லைப்புற மாகாணத்தில் பசுதூன்களால் உருவாக்கப்பட்டது)
** கல்மி கெபாப்
** ஷீக் கபாப்
** ஷமி கெபாப் (முதன் முதலில் முகலாய சகாப்தத்தின் போது சிரிய சமையல்காரர்களால் உருவாக்கப்பட்டது, "ஷமி" என்ற சொல் அவர்களது சிரிய பூர்வீகத்தைக் காட்டுகிறது)
** சிகாம்பூர் கெபாப்
* முகலாய் பரத்தா
* முர்க் முசல்லம்
* பசந்தா
* சவர்மா
* சிக்கன் டிக்கா
* ரெசாலா

## இனிப்புகள்
* குலாப் ஜாமுன் 
* ஃபலூடா
* சேவியான் (பால், தெளிவான வெண்ணெய், சேமியா, பன்னீர் மற்றும் பாதாம் சேர்த்து உருவாக்கப்படுகிறது)
* சர்பத்
* பர்ஃபி ('பனி'யைக் குறிக்கும் பாரசீகச் சொல்லிலிருந்து தருவிக்கப்பட்டது)
* பிர்னி
** குங்குமப்பூ பிர்னி (குங்குமப்பூ சேர்க்கப்பட்டு அரிசியை அடிப்படையாக் கொண்ட இனிப்பு)
** பாதாமி பிர்னி (பாதாம் சேர்க்கப்பட்டு அரிசியை அடிப்படையாக் கொண்ட இனிப்பு)
* ஷாஹி துக்ரா (உலர்ந்த பழங்களுடன் கூடிய இனிப்பு ரொட்டிப் பண்டம். இதில் ஏலக்காய் சேர்க்கப்படுகிறது.)
* ஷீர் குருமா
* முகலாய அரசவையினர் இந்தியாவின் பல மாம்பழ வகைகளை விரும்பி அறுவடை செய்தனர்.

## மேற்கோள்கள்

## மேலும் படிக்க
* *Mughlai Cook Book*, Diamond Pocket Books,  https://books.google.com/books?id=Rim1x7fHjZgC&dq=mughlai
* *Nita Mehta's Vegetarian Mughlai Khaana* By Nita Mehta, Published 1999 
* *Mughlai* By Amrita Patel Published 2004, Sterling Publishers, 160 pages 

## வெளி இணைப்புகள்
* Mughlai Recipes
*  Mughal Emperors' Food
பகுப்பு:இந்திய உணவுகள்
பகுப்பு:வட இந்திய உணவு வகைகள்
பகுப்பு:பஞ்சாபி உணவு வகைகள்
ஜெயசிறீ

**ஜெயசிறீ** (*Jayashree*) பெரும்பாலும் தமிழ் மொழிப் திரைப்படங்களில் பணியாற்றிய ஓர் இந்திய நடிகை ஆவார். இவர் 1985ஆம் ஆண்டு மோகனுக்கு இணையாக திரைப்பட இயக்குனர் ஸ்ரீதரால் *[[தென்றலே என்னைத் தொடு|தென்றலே என்னை தொடு]]* என்ற படத்தில் அறிமுகப்படுத்தப்பட்டார். திருமணத்திற்குப் பிறகு நடிப்பிலிருந்து ஒரு இடைவெளி எடுத்துக்கொண்டு, 2000ஆம் ஆண்டு தொழில்நுட்பத்தில் தனது வாழ்க்கையைத் தொடங்கினார்.

## தொழில்
ஜெயசிறீ தனது திரைப்பட வாழ்க்கையை 1985 ஆம் ஆண்டு தமிழ் திரைப்படமான *தென்றலே என்னை தொடு* மூலம் மோகனுக்கு இணையாக நடித்துத் தொடங்கினார். 1988இல் திருமணமான பிறகு, தனது குடும்பத்தில் கவனம் செலுத்துவதற்காக திரைப்படத் துறையை விட்டு வெளியேறினார். பின்னர் தொழில்நுட்பத்தில் ஒரு வாழ்க்கையைத் தொடங்கினார். 2010ஆம் ஆண்டு *[[காதல் 2 கல்யாணம்]]* திரைப்படத்தின் மூலம் நடிப்புக்குத் திரும்பினார். இருப்பினும் இத்திரப்படம் இன்னும் வெளியிடப்படவில்லை. 2016 நர்த்தார் தினத்தன்று, ஜெயசிறீயின் மறுபிரவேசத் திரைப்படமான *மணல் கயிறு 2* சர்வதேச அளவில் வெளியிடப்பட்டது.

## தனிப்பட்ட வாழ்க்கை
ஜெயசிறீ, பாடகி, நடிகையான சு. ஜெயலட்சுமியின் பேத்தியும், இசைக்கலைஞரும் ஓவியருமான சு. ராஜம், இசைக்கலைஞரும் திரைப்பட தயாரிப்பாளருமான சு. பாலச்சந்தர் ஆகியோரின் பேத்தியும் ஆவார். இருவரும் இவரது பாட்டியின் சகோதரர்கள். இவர் 1988ஆம் ஆண்டு வங்கி நிபுணரான சந்திரசேகரை மணந்தார். இவர்கள் அமெரிக்காவில் குடியேறினர். இந்த தம்பதியருக்கு இரண்டு மகன்கள் உள்ளனர்.

## தேர்ந்தெடுக்கப்பட்ட திரைப்படங்கள்

## மேற்கோள்கள்

பகுப்பு:தமிழ்த் திரைப்பட நடிகைகள்
கமில் மிசார

**கமில் மிசார** (*Kamil Mishara*, சிங்களம்: කමිල් මිෂාර; பிறப்பு: 24 ஏப்பிரல் 2001) இலங்கைத் துடுப்பாட்ட வீரர் ஆவார். இவர் தனது முதலாவது பன்னாட்டுப் போட்டியை இலங்கைத் துடுப்பாட்ட அணிக்காக 2022 பெப்ரவரியில் விளையாடினார்.

## தொடக்க வாழ்க்கை
மிசார பாணந்துறை மகாநாம கல்லூரியில் தொடக்கக் கல்வியையும், பின்னர் கொழும்பு றோயல் கல்லூரியில் உயர்கல்வியையும் கற்றார். துடுப்பாட்டப் போட்டிகளில் பாடசாலை அனியில் சேர்ந்து விளையாடி வந்தார்.. 2019 இல் அவ்வாண்டின் சிறந்த பாடசாலைத் துடுப்பாட்ட விருதைப் பெற்றார்.

## துடுப்பாட்ட வாழ்க்கை
மிசார தனது முதலாவது இருபது20 போட்டியை 2019 பெப்ரவரி 19 இல் நொண்டெசுகிறிப்ட்சு துடுப்பாட்டக் கழகத்திற்காக விளையாடினார்.. 2020 சனவரியில், இலங்கை அணியின் 19-அகவைக்குட்பட்டோருக்கான உலகக்கிண்ணப் போட்டியில் பெயரிடப்பட்டார்.

2022 சனவரியில், இலங்கையின் பன்னாட்டு இருபது20 அணியில் ஆத்திரேலியாவுக்கு எதிரான தொடரில் சேர்த்துக் கொள்ளப்பட்டார். தனது முதலாவது இ20ப போட்டியை 2022 பெப்ரவரி 20 இல் ஆத்திரேலியத் துடுப்பாட்ட அணிக்கு எதிராக விளையாடினார்.

## மேற்கோள்கள்

## வெளி இணைப்புகள்
* 

பகுப்பு:2001 பிறப்புகள்
பகுப்பு:வாழும் மக்கள்
பகுப்பு:இலங்கைத் துடுப்பாட்டக்காரர்கள்